ΓΡΑΠΤΗ ΕΡΩΤΗΣΗ E-2171/00

υποβολή: Salvador Garriga Polledo (PPE-DE) προς την Επιτροπή

(7 Ιουλίου 2000)

Θέμα: Θέση της Ευρωπαϊκής Ένωσης σε σχέση με τη δράσηπέρ της γενικευμένης βασικής εκπαίδευσης

Μετά τη διοργάνωση του Παγκόσμιου Φόρουμ της Εκπαίδευσης στο Ντακάρ (Σενεγάλη), τον παρελθόντα μήνα Απρίλιο, τα Ηνωμένα Έθνη και η Παγκόσμια Τράπεζα συμφώνησαν για ένα πλαίσιο δράσης χρηματοδότησης των φτωχών χωρών που θαποβάλουν σχέδιο βασικής εκπαίδευσης πριν από το έτος 2002.

Με τη συμφωνία αυτή αναμένεται να επιτευχθεί μια γενικευμένη βασική εκπαίδευση έως το έτος 2015, διαμέσου σύμφωνων ενεργειών περισσότερων από 180 χώρες, πέραν των δωρητών και των ΗΕ και ενός δυνατού και δραστήριου συνασπισμού ΜΚΟ, που θα είναι από τώρα απαραίτητοι συνεργάτες στη μάχη της γενικευμένης εκπαίδευσης.

Δύναται να αναφέρει η Επιτροπή ποια είναι η θέση της Ευρωπαϊκής Ένωσης σ' αυτή τη φιλόδοξη πορεία που στοχεύει στην καθιέρωση της γενικευμένης βασικής εκπαίδευσης έως το έτος 2015, και τον τρόπο με τον οποίο προτίθεται να συνεργασθεί, ως Ευρωπαϊκή Ένωση, στην κοινή προσπάθεια που αναλαμβάνεται σε παγκόσμιο επίπεδο με το Φόρουμ του Ντακάρ;

Απάντηση του κυρίου Nielson Εξόνόματος της Επιτροπής

(19 Σεπτεμβρίου 2000)

Η πρόβλεψη για γενικευμένη βασική εκπαίδευση αποτελεί απαραίτητο συστατικό στοιχείο των στρατηγικών σχετικά με τον περιορισμό της φτώχειας. Η Κοινότητα τοποθετεί την καταπολέμηση της φτώχειας και την ενσωμάτωση των αναπτυσσομένων χωρών στο επίκεντρο της στήριξης που παρέχει στην αειφόρο ανάπτυξη.

Η Επιτροπή είναι πρόθυμη να στηρίξει τα εθνικά σχέδια δράσης για την εκπαίδευση, τα οποία αποβλέπουν στην επίτευξη των στόχων μετά το Φόρουμ του Ντακάρ. Σύμφωνα με το πλαίσιο δράσης που συμφωνήθηκε στο Ντακάρ, η Επιτροπή αναμένει να αναλάβει μαζί με τις χώρες εταίρους και όλους τους δωρητές, την παρακολούθηση της προόδου έως το έτος 2015 και των ενδιάμεσων στόχων. Θα συνεργασθεί με τις οργανώσεις των Ηνωμένων Εθνών, με τις μη κυβερνητικές οργανώσεις (ΜΚΟ) και με τις χώρες εταίρους, για την προάσπιση και προώθηση των στόχων που τέθηκαν στο Φόρουμ, και ιδίως για την εκπαίδευση των κοριτσιών και των γυναικών.

Η Επιτροπή κατέβαλε αποφασιστικής σημασίας προσπάθειες για να προσδώσει στα αναπτυξιακά ζητήματα, ιδίως σε αυτά που αφορούν τη στήριξη στους κοινωνικούς τομείς περιλαμβανομένης της εκπαίδευσης, απόλυτη προτεραιότητα, κατά την Συνάντηση Κορυφής G7-G8, που πραγματοποιήθηκε στις 19 Ιουλίου 2000, στην Οκινάβα, σύμφωνα με την αναληφθείσαποχρέωση να λαμβάνεταιπόψη το πλαίσιο του Ντακάρ σχετικά με τους στόχους δράσης, σε κάθε διεθνή διάσκεψη και συνάντηση κορυφής.

Στο πλαίσιο αυτό, η Κοινότητα είναι αποφασισμένη να συμβάλει, μαζί με τα κράτη μέλη, σε κάθε πρωτοβουλία της Παγκόσμιας Τράπεζας, στη χρηματοδότηση για την παρακολούθηση των αναπτυσσομένων χωρών ή στην εκτέλεση εθνικών σχεδίων που αφορούν τη στήριξη της βασικής εκπαίδευσης. Μια από τις προτεραιότητες των εγγράφων στρατηγικής για τον περιορισμό της φτώχειας (ΕΣΠΦ) που δρομολόγησε η Παγκόσμια Τράπεζα, σε συνεργασία με άλλους δωρητές, συμπεριλαμβανομένης της Κοινότητας και των κρατών μελών αυτής, αφορά τη στήριξη των βασικών κοινωνικώνπηρεσιών.

Τα τελευταία χρόνια, η Επιτροπή ήδη αύξησε σημαντικά τις χρηματοδοτικές της δεσμεύσεις για τη βασική εκπαίδευση στις αναπτυσσόμενες χώρες, ιδίως στην Ασία, στις μεσογειακές χώρες και στις χώρες της Αφρικής, της Καραϊβικής και του Ειρηνικού (ΑΚΕ)(στο πλαίσιο της Σύμβασης Λομέ).

Η δήλωση πολιτικής για την κοινοτική αναπτυξιακή συνεργασία προσδιορίζει, μεταξύ των τομέων προτεραιότητας στους οποίους πρέπει να εστιάζονται οι κοινοτικές δραστηριότητες, τη στήριξη των μακροοικονομικών πολιτικών, που συνδέονται ρητά με τις στρατηγικές για τον περιορισμό της φτώχειας και ειδικότερα, με τομεακά προγράμματα σε κοινωνικούς τομείς (υγεία και εκπαίδευση).

Η πρόσφατα συναφθείσα συμφωνία εταιρικής σχέσης μεταξύ της Κοινότητας και των κρατών ΑΚΕ παρουσιάζει την στήριξη στις κοινωνικές πολιτικές, ως ένα από τα κύρια στρατηγικά σημεία της, καθώς επίσης και τη στήριξη στην οικονομική μεγέθυνση και στους παραγωγικούς τομείς, στο σφαιρικό πλαίσιο του περιορισμού της φτώχειας. Στη νέα συμφωνία εταιρικής σχέσης,πογραμμίζεται με σαφήνεια η στήριξη στη βασική εκπαίδευση, στην ευρύτερη πρόσβαση των μειονεκτουσών ομάδων, ιδίως των γυναικών, και στην καλύτερη ποιότητα, με τη διάθεση επαρκών χρηματοδοτικών πόρων.